Asiyesikia la mkuu huvunjika guu
Language: Swahili | Genre: Creative_writing

ASIYESIKIA LA MKUU HUVUNJIKA GUU
Methali hii inamaanisha ya kwamba mtu asipofuata masharti ya wakubwa wake huenda akajuta baadae. Methali hii inawagusia hasa hasa waja ambao hawapendi kufuata masharti na baadaye wakaja wakajutia,  Samuel alikuwa kijana katika shule ya upili ya wasomi. Samuel alikuwa katika kidato cha tatu.  Alikuwa na tabia nzuri na alikuwa akisifiwa na walimu na wazazi wake. Alikuwa akipita sana katika mitihani yake na alikuwa akiibuka nambari moja shuleni. 
Samueli aliendelea na tabia hii hadi alipomaliza kufanya mtihani wake wa muhula wa mwisho wa kwenda kidato cha nne. Samuel alifaulu kupita mtihani huo na walimu na wazazi wake walimpa tuzo na kumsifu. Ghafla tabia za kijana huyo zilianza kudorora. Alianza kuandamana na marafiki waliopotosha kitabia na kimaadili. Alianza kufeli mitihani yake na walimu walimshangaa kwa jinsi tabia yake ilivyodorora. Wazazi wake walimpa ushauri na kumwambia abadilike. Samueli hakutaka kusikia ushauri wa wavyele wake na walimu wake. Alianza kufeli mitihani yake ya kidato cha nne. Hili liliwafanya wakate tamaa kwa mwana wao. llikuwa ni siku moja ya kawaida. Ilipofika usiku Samuel aliamua kuenda na marafiki zake kama kawaida yake. Waenda wakaingia kwenye hoteli moja ya densi kama kawaida yao na kuanza kutumia mihadarati. Walikunywa hadi wakalewa na walikuwa wamejisahau ya kwamba hao ni wanafunzi wa shuleni. Walianza kupiga piga watu na silaha na ghafla kukatokea ghasia. Kulikuwa na mvutano usioeleweka na ghafla polisi walitokea na kuwakamata Samuel na marafiki zake. 
Walipelekwa hadi kwenye kituo cha polisi na kufungwa. Walihukumiwa na kupewa kifungo cha miaka miwili gerezani na fimbo mbili kila asubuhi. 
Wazazi na walimu wake waliposikia hii, walitiririkwa na machozi ya uchungu. Hapo ndipo Samuel aligundua kuwa asiyesikia la mkuu huvunjika guu.